Forest Whitaker
Forest Steven Whitaker (talaffuzi: Forest Stiven Uitaker; 1961-yil 15-iyulda tugʻilgan) — amerikalik aktyor. U turli sovrinlarga sazovor boʻlgan, jumladan, Akademiya mukofoti, Oltin globus mukofoti, Britaniya kino akademiyasi mukofoti va ikkita kino aktyorlari gildiyasi mukofoti. "Fast Times Ridgemont High" (1982) filmida debyut qilganidan soʻng, Whitaker „Platoon“ (1986), „ Good Morning, Vietnam“ (1987), „ Bird“ (1988) kabi filmlardagi rollari uchun obroʻ qozondi. Bundan tashqari „The Crying Game“ (1992), „Phenomenon“ (1996), „Ghost Dog: The Way of the Samurai“ (1999), „The Greate Debaters“ (2007), „The Butler“ (2013), „Arrival“ (2016) va „Respect“ (2021) filmlarida ham rollar oʻynagan. U „Panic Room“ (2002), „Rogue One: A Star Wars Story“ (2016) va Zuri rolida „Qora Pantera“ (2018) kabi blokbasterlarda ham paydo bo‘lgan. Ugandalik diktator Idi Aminning Britaniya tarixiy dramatik filmi "Shotlandiyaning soʻnggi qiroli" (2006)dagi roli uchun Whitaker „Eng yaxshi aktyor“ nominatsiyasida Akademiya mukofotiga sazovor boʻldi. Whitaker rejissyorlik debyutini „Strapped“ (1993) televizion filmida qilgan va "Waiting to Exhale" (1995), "Hope Floats" (1998) va „First Daughter“ (2004) filmlarini boshqargan. 2019-yildan beri u „Godfather of Harlem“ epix kriminal drama serialida Bumpy Johnson rolini o‘ynagan. U 2014-yildagi "Taken 3" filmida ham rol ijro etgan, rol katta bo'lmasada tanqidchilar olqishiga sazovor bo'lgan. Aktyorlik karerasidan tashqari, Whitaker insonparvarlik faoliyati va faolligi bilan ham tanilgan. 2011-yilda u YuNESKOning yaxshi niyat elchisi etib tayinlandi, keyinroq Tinchlik va kelishuv boʻyicha maxsus elchi lavozimiga koʻtarildi va Whitaker Tinchlik va Taraqqiyot Tashabbusining notijorat yordam dasturi (WPDI) bosh direktori boʻlib xizmat qiladi.